MedEye AllScan fyrir heilbrigðisstofnanir - verkefni lokið Fréttatilkynning verkefnisstjórans MedEye aðstoðar hjúkrunarfræðinga á sjálfvirkan hátt við að ganga úr skugga um að sjúklingum séu gefin rétt lyf með því að bera þau saman við lyfjafyrirmæli lækna . Mint Solutions er framsækið fyrirtæki sem hefur undanfarin ár þróað og hafið sölu á MedEye-lyfjaöryggistækni fyrir sjúkrahús . MedEye aðstoðar hjúkrunarfræðinga á sjálfvirkan hátt við að ganga úr skugga um að sjúklingum séu gefin rétt lyf með því að bera þau saman við lyfjafyrirmæli lækna . Þannig má koma í veg fyrir mörg helstu lyfjamistökin með því að sannreyna að verið sé að gefa réttum sjúklingi , rétt lyf og réttan skammt á réttum tíma . Heiti verkefnis : MedEye AllScan fyrir heilbrigðisstofnanir Verkefnisstjóri : Áslaug Bjarnadóttir , Mint Solutions ehf . Tegund styrks : Verkefnisstyrkur Styrkár : 2013 - 2015 Fjárhæð styrks : 37,5 millj. kr. alls Tilvísunarnúmer Rannís : 132081 - 061 Mint solutions hlaut verkefnisstyrk frá Tækniþróunarsjóði seinni hluta árs 2013 til þess að þróa MedEye AllScan . Tilgangur verkefnisins var að þróa áfram MedEye-lausnina til þess að gera heilbrigðisstofnunum öðrum en sjúkrahúsum kleift að auka lyfjaöryggi . Þessar stofnanir glíma að mestu við sömu vandamál og sjúkrahús þegar kemur að öryggi við lyfjagjafir en njóta ekki sömu innviða ( t.d. rafrænna lyfjafyrirmæla ) . Með MedEye AllScan-verkefninu er þeim nú gert kleift að nýta sér kosti MedEye sem hefur í för með sér öruggari og skilvirkari lyfjagjafir . Styrkurinn kom á mikilvægum tíma fyrir MedEye sem hefur verið að ryðja sér rúms á sjúkrahúsum í Hollandi og skipti sköpum fyrir áframhaldandi þróun á MedEye fyrir heilbrigðisstofnanir . Þær nýjungar sem þróaðar voru sem hluti af MedEye AllScan-verkefninu eru nú þegar í notkun á tveimur hjúkrunarheimilum , öðru í Hollandi og hinu í Belgíu og hafa gengið vel . Mikil eftirspurn er eftir MedEye hjá sjúkrahúsum og hefur hún aukist enn frekar eftir að heilbrigðisstofnanirnar bættust við . Mint Solutions er nú þegar í viðræðum við fleiri stofnanir sem geta nú nýtt sér kosti MedEye , bæði á Íslandi og erlendis .